
Rôl a Chyfrifoldeb y Tiwtor Personol/Blwyddyn


Dylai’r Tiwtor Personol/Blwyddyn ddarparu
· Cefnogaeth Fugeiliol.
· Datblygiad/dilyniant Gyrfa.
· Cyfoethogiad.

Mae Cefnogaeth Fugeiliol yn golygu
· Parodrwydd i wrando ar fyfyrwyr a allai fod ag anawsterau a chynorthwyo myfyrwyr trwy eu hanawsterau.
· Cynnal sesiynau tiwtorial yn ystod y flwyddyn academaidd.
· Annog myfyrwyr i deimlo eu bod yn ‘perthyn’.
· Parchu hawl y myfyriwr i gyfrinachedd.
· Cyfeirio myfyrwyr, lle bo’n briodol, at Wasanaeth Cwnsela y Brifysgol.
· Cefnogi a hwyluso’r myfyrwyr i ddod yn eu blaenau o ran eu datblygiad personol.

Datblygiad/Dilyniant Gyrfa
· Cyfeirio myfyrwyr at Gwasanaethau Myfyrwyr i gael cyngor ynghylch gyrfaoedd lle mae angen gwybodaeth mwy arbenigol.
· Monitro ymrwymiad myfyrwyr unigol o reolaeth eu Cynllun Datblygiad Proffesiynol. 

Cyfoethogiad
· Sicrhau bod yr holl fyfyrwyr yn cael gwybod am weithgareddau ar draws y Brifysgol a’u hannog i gymryd rhan.

Tiwtor Personol/Blwyddyn – Côd Ymarfer/Datganiad o Werthoedd
· Gweithredu fel mentor a chefnogwr i’r myfyriwr unigol.
· Trin pob myfyriwr unigol gyda pharch.
· Trin pob myfyriwr fel unigolyn sydd ag anghenion unigryw.
· Parchu cyfrinachedd.
· Gwrthwynebu gwahaniaethu o unrhyw fath.
· Cyfeirio problemau mewn modd sensitif at Gwasanaethau Myfyrwyr lle bo’n briodol.
· Bod ar gael i fyfyrwyr ar amseroedd sydd wedi’u nodi’n glir.

Hawliau’r Tiwtor Personol/Blwyddyn  
Mae hawl gan Diwtor Personol/Blwyddyn ddisgwyl y bydd y Brifysgol:
· Yn rhoi blaenoriaeth uchel i rôl tiwtora personol/blwyddyn;
· Yn sicrhau bod cymorth a chefnogaeth arbenigol ar gael trwy Gwasanaethau Myfyrwyr ar gyfer ymdrin â materion arbennig;
· Yn darparu cyflwyniad i’r rôl ar gyfer pob Tiwtor Personol/Blwyddyn newydd;
· Yn cynnig cyfleoedd datblygiad staff priodol.

Hawliau’r Myfyriwr
Mae hawl gan fyfyriwr ddisgwyl y bydd ei Diwtor/Thiwtor Personol/Blwyddyn:
· Yn gweithio gyda’r myfyriwr er budd mwyaf y myfyriwr;
· Yn trin pob myfyriwr fel unigolyn sydd ag anghenion unigryw;
· Yn parchu hawl y myfyriwr i gyfrinachedd;
· Yn hyrwyddo twf a datblygiad personol pob myfyriwr;
· Yn cynnig gwybodaeth, cyngor ac arweiniad diduedd ar unrhyw faterion sy’n effeithio ar fywyd y myfyriwr yn y Brifysgol, gan eu cyfeirio lle bo angen at unigolion eraill, e.e. Cwnselwyr y Brifysgol, Cyfarwyddwr Gwasanaethau Myfyrwyr;
· Cydgysylltu gyda Gwasanaethau Myfyrwyr i drefnu cefnogaeth ar gyfer anghenion dysgu a ddynodwyd gan y myfyriwr gyda’u tiwtor;
· Adolygu effeithiolrwydd y trefniadau Tiwtorial Personol/Blwyddyn, a rhoi cyfle i’r myfyriwr roi sylwadau ar ansawdd y gwasanaeth a ddarperir;
· Sicrhau ei fod ef/ei bod hi ar gael ar amseroedd dynodedig ar gyfer ymgynghoriad.

Cyfrifoldebau’r Myfyriwr
Mae’r Brifysgol yn disgwyl i’r myfyrwyr:
· Bod yn weithgar ym mhob agwedd o fywyd academaidd;
· Bod yn gyfrifol am helpu i greu cymuned addysgol gefnogol lle gall pawb ffynnu;
· Bod yn ystyriol o anghenion cyd-fyfyrwyr, staff a chymdogion yn y gymuned ehangach;
· Talu am wasanaethau yn ôl y gofyn ac yn unol â’r amodau a’r telerau perthnasol.

Hawliau’r Myfyriwr – cyffredinol.
Bydd hawliau canlynol y myfyriwr yn cael eu monitro:
· Mae gan bob myfyriwr hawl i gael cyngor cyfrinachol.  Mae Cwnselwyr proffesiynol,  Cyfarwyddwr Gwasanaethau Myfyrwyr a Chaplan y Brifysgol ar gael i roi cefnogaeth i fyfyrwyr;
· Mae gan bob myfyriwr hawl i gael arweiniad gyrfa a manylion am swyddi a gwaith, astudio pellach, profiad gwaith a gwaith yn ystod gwyliau.  Dylai’r myfyrwyr gysylltu â’r staff Gyrfaoedd yn Gwasanaethau Myfyrwyr;
· Mae gan bob myfyriwr hawl i gael cymorth gan y Swyddog Llety i chwilio am lety addas yn y sector preifat yn ogystal â Neuaddau Preswyl y Brifysgol;
· Mae gan bob myfyriwr hawl i gael gwasanaeth arlwyo o safon am bris rhesymol. Bydd bwydydd iach ar gael a darperir ar gyfer gofynion dietegol arbennig yn ôl y galw;
· Mae’r Gaplaniaeth yn darparu lle ar gyfer archwilio ac astudio agweddau ffydd.  Mae ar gael i bawb o unrhyw ffydd a phobl sydd heb ffydd, ac mae hawl gan bob myfyriwr gysylltu â’r Caplan;
· Mae gan bob myfyriwr hawl i gael cyngor a gwybodaeth yn ymwneud â materion iechyd gan feddyg a/neu y Cwnselwyr Myfyrwyr;
· Mae gan fyfyrwyr hawl i gael cyngor ariannol cyffredinol gan y Swyddfa Gyllid a chymorth gan Gwasanaethau Myfyrwyr wrth wneud cais am fenthyciadau; 
· Mae gan fyfyrwyr sydd ag anableddau hawl i adnoddau dysgu’r brifysgol ac i gael cefnogaeth gan Gwasanaethau Myfyrwyr sy’n cydlynu eu cefnogaeth addysgol a bugeiliol.

